lflage/wiki-talks huggingface dataset:
Vita:Hiemer–Font–Caraffa-épülettömb

message: :A Székesfehérvár szócikkben szereplő szövegből kiindulva önálló szócikket érdemel az épület. A szöveg jellegzetesen idegenforgalmi eredetű, jól szemlélteti, hogy nem a dicsérő jelzők tobzódása, hanem a lexikális tények hiánya okozza a felületességét. 
replies: text: pl. " a város épített örökségének egyik gyöngyszeme. Nemcsak központi elhelyezkedése és Városház térre néző díszes homlokzata teszi Székesfehérvár egyik legfontosabb műemlékévé, hanem történelme is:"

text: Nos, ez a kihagyott szöveg nem szól arról,
* mikor épültek az épület egyes részei, milyen stílusban, kik voltak a megrendelők, a tervezők
* pontosan hol található az épület
* a névadó tulajdonosokról sem tudunk meg túl sokat.

text: Bízom benne, hogy megadható a válasz ezekre és a hasonló kérdésekre.--– Linkoman vita 2015. augusztus 8., 12:06 (CEST)
thread_title:  Idegenforgalmi ismertetés kontra lexikonszöveg
Vita:Pótz-Nagy Ágoston

message: Szépen van már a forrásokban anyag, hogy összejöjjön egy jó szócikk. Pótz-Nagy Ágoston zenei élete összeforrt a Gesarol együttessel.– Mártiforrás  2015. augusztus 8., 16:27 (CEST)
thread_title:  Megjegyzés
Vita:Fenyvessy Éva

message: Az infoboxban az aktív éveknél átírtam
* a kezdetét “1920-as évek”-re (“Pályáját Pécsett kezdte gyermekszínészként, majd 1930-ban elvégezte Rákosi Szidi színiiskoláját.” Forrás: http://mek.oszk.hu/02100/02139/html/sz07/193.html). A korábban beírt 1930 téves, mert a forrás egyértelműen azt írja, hogy “majd 1930-ban” (tehát nyilvánvalóan előtte), ráadásul 19 éves korban már nem gyerekszínészről beszélünk.
* a végét 1979-re (“nyugdíjazásáig a Fővárosi Operettszínház művésznője, de még 1979-ig fellépett.” Forrás: http://mek.oszk.hu/02100/02139/html/sz07/193.html). A korábban beírt 1969 teljesen légből kapott, eltér a forrás adatától.
 – EniPort  eszmecsere 2015. augusztus 8., 14:23 (CEST)
Természetesen ha van forrás arra, hogy már gyerekszínészként is aktív volt, akkor azt be kell írni a szócikkbe (ha nem lenne benne) és forrásolni (ha nincs forrásolva). Ha már gyerekszínészként is aktív volt, akkor egyértelműen az is beszámítandó az aktív időbe. Lásd még Macaulay Culkinnál, akinél ez az időpont 1985-től kezdődik, amikor is még csak öt éves volt, és nem valószínű, hogy 5 évesen elvégzett volna bármilyen színészeti iskolát. Hungarikusz Firkász Ide írkássz! 2015. augusztus 8., 15:11 (CEST)
Egy lehetséges forrás szövegéből: „Akkor, csak a nagy meleg miatt nem vállalta a Pécsre utazást, de hangsúlyozta: az egyik legkedvesebb városa, hiszen gyerekszínészként ott lépett először színpadra”. A szöveg többi (ez alatt lévő) része ugyanazt tartalmazza, amit a mi szócikkünk. Nekem most nincs kedvem kinyomozni, hogy tőlünk vették-e át, vagy onnan lett ide átvéve. Hungarikusz Firkász Ide írkássz! 2015. augusztus 8., 15:25 (CEST)
replies: text: Ha a Magyar Színházművészeti Lexikon azt írja, hogy pályáját gyerekszínészként kezdte, akkor ezt mi ne bíráljuk felül azzal, hogy az nem számít. Nem tudjuk pontosan milyen végzettsége volt, a forrás alapján ("1930-ban elvégezte Rákosi Szidi színiiskoláját") lehet csak egy három hónapos tanfolyam, de az évszám alapján az biztos, hogy nem egy öt éves Színművészeti Egyetem. De nem a mi dolgunk ezt minősítgetni, megállapítani hogy ki mikortól "hivatásos", támaszkodjunk a forrásanyagra.
Amúgy pedig a gyerekszínészeknél is számoljuk már az aktív éveket, ld. "Magyar gyerekszínészek" kategóriánkat (pl. Ábel Anita). – EniPort  eszmecsere 2015. augusztus 8., 15:32 (CEST)
thread_title:  Aktív évek
Vita:Fejes László (nyelvész)

message: PhD-ja van, azon tul semmi. Nem tagja az MTA-nak.http://mta.hu/koztestuleti_tagok?PersonId=21048
Eltávolítottam az adott mondatrészt. Az MTA tagjai alatt hagyományosan akadémikusokat értünk. A köztestületi tag nem akadémikus:
http://mta.hu/hatteranyagok/mi-a-koztestulet-kik-az-akademikusok-105485
"Az MTA köztestületét az akadémikusok és a Magyarországon szerzett vagy honosított tudományos fokozattal rendelkező személyek alkotják."
"Az akadémikusok a Magyar Tudományos Akadémia tagjai. Lehetnek levelező és rendes, valamint külső és tiszteleti tagok. Az akadémikusokat a hazai tagok választják. A hazai akadémikusok száma legfeljebb 365 lehet."
Nincs ott, hogy az MTA köztestületének tagjai az MTA tagjai lennének.
Ők az MTA tagjai (levelező vagy rendes tag), Fejes László nincs köztük: http://mta.hu/mta_tagjai
Az MTA köztestületének jelenleg 15 477 tagja van, ha ettől valaki MTA-tag lesz, akkor mi vagyunk a 15 ezer akadémikus országa. :)
Ld: MTA köztestületi tag. Vagy írjuk be minden köztestületi tag szócikkébe, hogy az "MTA tagja"? Ez a gyakorlat igen káros és megtévesztő lenne.
http://mta.hu/koztestuleti_tagok – Kuglófember vita 2017. október 16., 20:51 (CEST)
thread_title:  Az MTA tagja?
Vita:Giuseppe Gasparo Mezzofanti

message: Mezzofanti életében még nem volt olasz irodalmi nyelv, így anyanyelve csak valamelyik itáliai nyelvjárás lehetett. http://www.nyest.hu/hirek/olasz-valojaban-hany-nyelv Ha bolognai születését vesszük alapul akkor a bolognai dialektus https://en.wikipedia.org/wiki/Bolognese_dialect lehetett az anyanyelve. Olasz sem lehetett, mivel az olasz nemzettudat a 19. század végén kezdett kialakulni, ma sem beszélhetünk egységes olasz nemzetről. Hitelesebb lenne itáliainak nevezni. – Sepultura vita 2015. augusztus 8., 16:40 (CEST)
thread_title:  Olasz nyelv
Vita:Hamis barátok

message: Egyértelműsítő lapot kéne létrehozni! A "hamis barátok" egy nyelvészeti kifejezés is. Az egyértelműsítő lap létrehozásában nem vagyok járatos. Erre az oldalra kéne mutatnia: . --Szipucsu vita 2015. augusztus 8., 20:18 (CEST)
thread_title:  Egyértelműsítő lap
Vita:2015–2016-os magyar labdarúgó-bajnokság (első osztály)

message: Sziasztok! Én bevállalom a nézőszámok karbantartását, aktualizálását a fordulók után. –Cakesam  Hagyj üzenetet 2015. október 13., 12:12 (CEST)
thread_title:  Nézőszámok 

message: Hello! Csak szeretném felhívni a figyelmet arra, hogy a Debrecen–MTK, valamint az Újpest–MTK második és harmadik meccseiket "felcserélték". Azaz: Az MTK–Debrecen meccs a 26. fordulóban, a Debrecen–MTK a 19.-ben, az MTK–Újpest a 23.-ban, míg az Újpest–MTK a 21. fordulóban lesz. Ez csak azért érdekes, mert a kereszttabellában már szerepel Debrecen–MTK és Újpest–MTK. Üdv, --Simy vita 2015. november 22., 09:41 (CET)
replies: text: Szia! Köszi a részleteket, végre valaki, aki észrevételezte. Sajnos, nem találtam a forrást, amiben ezt részletezik, meg tudnád osztani velünk? Üdv, –Cakesam  Hagyj üzenetet 2015. november 23., 00:50 (CET)
replies: text: :Egyébként arra kíváncsi leszek, hogyan lehet majd ábrázolni a hagyományos kereszttáblázatban ezt a szezont, a három körével, ráadásul a fenti különlegességgel, hogy pl. az MTK kétszer játszik idegenben a DVSC vendégeként, tehát ebben az esetben nincs meg az első két körben bevált otthon–idegenben párosítás. Ez egyébként számomra is gondot okoz már a DVSC szezonjának szócikkében, hogyan jelöljem. Ha volna jó ötlete valakinek, szívesen megnézném. Üdv, –Cakesam  Hagyj üzenetet 2015. november 23., 01:02 (CET)
replies: text: ::Forrás: én végigböngésztem az mlsz.hu adattárban fordulónként a meccseket :( Sajnos jobbat én sem találtam. Hogy hogyan jelöljük? Én szerkesztem az angol wiki-cikket. Én máshogy nem tudtam megoldani, mint az ott látott módszerrel. --Simy vita 2015. december 1., 19:08 (CET)

text: :Sziasztok! Ötleteket kérnék arra vonatkozólag, hogyan lehetne a nézőszám kereszttáblában ábrázolni a 2. DVSC-MTK meccset. Mivel alapból úgy van kitalálva, hogy minden párosításban van egy hazai és egy idegenbeli mérkőzés, azonban a DVSC-MTK esetében borult, mert az MLSZ a 26. fordulóban esedékes DVSC-MTK találkozót megcserélte a 19. fordulóval (ami épp most volt), így megint DVSC-MTK összecsapás volt, de a táblázatban már nincs hely neki, mivel már volt egy DVSC-MTK meccs. Hogyan lehetne ezt megjeleníteni szerintetek? Üdv, –Cakesam  Hagyj üzenetet 2015. december 14., 02:06 (CET)
thread_title:  Kereszttabella 

message: Javítani kellene, de nem találom, hol lehet: bajnokság állása táblázat végén
)Azonos pontszám esetén a sorrend az alábbiak szerint kerül meghatározásra:
1. a bajnokságban elért több győzelem;
2. a bajnoki mérkőzések gólkülönbsége;
3. a bajnoki mérkőzéseken rúgott több gól;
4. az egymás ellen játszott bajnoki mérkőzések pontkülönbsége;
5. az egymás ellen játszott bajnoki mérkőzések gólkülönbsége;
6. az egymás ellen játszott bajnoki mérkőzéseken az idegenben
lőtt több gól;
7. a bajnokság fair play értékelésében elért jobb helyezés;
8. sorsolás.
Forrás: http://dokumentumtar.mlsz.hu/02_Szabalyzatok/02_Labdarugas_uzemeltetesi_szabalyzatok/02_Versenykiirasok/F/FF/FFN/FFN-NBI/FFN_NBI_2015_2016_1_(20150601).pdf
–Cakesam  Hagyj üzenetet 2016. április 21., 01:58 (CEST)
thread_title:  Azonos pontszám esetén
Vita:Gyatlov-rejtély

message: A hegynevek helyesírása lehet, hogy nem kifogástalan: itt-ott lehet, hogy kötőjelek szükségesek. – Vépi vita 2015. augusztus 9., 13:29 (CEST)
thread_title:  Hegynevek 

message: Érdemes lenne egy egyértelműsítő lapot létrehozni Anatolij Sztyepanovics és Igor Alexejevics megkülönböztetésére. Capras Dávid vita 2022. január 11., 17:19 (CET)
thread_title:  Gyatlovok 

message: Ami szerint egy ritkán előforduló lavinatípus miatt történt a tragédia. https://actu.epfl.ch/news/using-science-to-explore-a-60-year-old-russian-mys/ – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. március 26., 20:25 (CET)
thread_title:  Új magyarázat a rejtély megoldásához
Vita:Pretty Boy Floyd

message: Úgy gondolom, hogy a halál okára nem megfelelő a kivégzés szó. A leírásból az derül ki, hogy tűzpárbajban halt meg (esetleg menekülés közben, tűzharc nélkül lelőtték). Véleményem szerint ez nem kivégzés. Ráadásul életfogytiglanra ítélték és nem halálbüntetésre. Hungarikusz Firkász Ide írkássz! 2015. augusztus 9., 15:29 (CEST)
thread_title:  Halál oka
Vita:Kuolojärvi

message: Oroszból kellene átírni, mivel orosz területen van. Az enwiki példa is ezt mutatja. Itt keveredik a finn az orosszal. Helyesen: Kuolojarvi. Sepultura vita 2015. augusztus 9., 16:32 (CEST)
Mindkét alak helyes, úgy hogy szerintem felesleges átirni.
Bošnjak Ilija 2015. augusztus 9., 18:51
thread_title:  Neve
Vita:Reflexív

message: Camillo Golgi olasz kutató az idegrendszerkutatásáért 1906-ban Nobel-díjat kapott.
Lenhossék József (1818–1888) magyar anatómus, antropológus, a gerincvelőt és a nyúltagyat vizsgálta.
C. Wernicke 1876-ban feltételezte, hogy az érző és a mozgató központok együttműködnek az agyban.
Paul Broca 1878-ban leírta a beszédmozgató központot és a „limbikus lebeny” összehasonlító anatómiáját.
I. P. Pavlov írta le a feltételes reflexet (1900-as évek eleje). 1904-ben Nobel-díjat kapott.
Apáthy István (1863–1922) magyar orvos, felfedezte az idegsejtek finom rostocskáit (neurofibrillum).
Lenhossék Mihály (1863–1937) Lenhossék József fia, orvos, anatómus, az idegsejtek kapcsolatainak, az idegrendszer működésének kutatója volt.
Santiago Ramon Y Cayal spanyol orvos és hisztológus, az idegrendszer kutatásáért 1906-ban Nobel-díjat kapott.
W. B. Cannon 1925-ben írta le a fájdalom, az éhség, a félelem, a düh során jelentkező szimpatikus reakciókat.
Ch. S. Sherrington angol fiziológus, vezette be az adekvát inger fogalmát, a reflex és az idegsejtműködésének tanulmányozásáért E. D. Adriannal 
közösen Nobel-díjat kapott 1932-ben.
W. R. Hess a köztiagy, E. Moniz a homloklebeny rostjainak tanulmányozásáért kapott Nobel-díjat 1949-ben.
B. Rexed írta le 1952-ben a gerincvelő szürkeállományának szerveződését.
Szentágothai János és J. C. Eccles 1967-ben összegezték a kisagy működéséről szerzett tapasztalataikat.
Roger Sperry az agyféltekék működési specializálódását kutatta (Nobel-díj: 1981).
thread_title: Felfedezésének vázlatos története egy duplikátumból átmentve
Vita:Júdai Királyság

message: Betettem a történelmi ország infoboxot a cikkbe, ami a Wikidatából azt az adatot hozza át, hogy a főváros Hebron volt, a cikk viszont Jeruzsálemet írja. Társwikiken hol ez, hol az szerepel, hol mindkettő. Mi az igazság? Piraeus vita 2015. augusztus 10., 22:53 (CEST)
Ez pusztán attól függ, hogy abban az időben, amikor a főváros fogalmát nem ismerték, mit lehet fővárosnak tekinteni. Szerintem az uralkodói székhely a lényeg, mert a közigazgatásnak más centruma nem nagyon van. A júdai királyok pedig Jeruzsálemben lakoztak többnyire. – LApankuš 2015. augusztus 11., 00:12 (CEST)
Átírjuk a Wikidatában, vagy hozzáírjuk? Van forrásod, ami használható? Piraeus vita 2015. augusztus 11., 09:30 (CEST)
Átírtam a WD-ben. Ott sem volt forrása, csak az angol wikiből lett importálva, ahol szintén forrás nélkül Hebron és Jeruzsálem van az infoboxban. Csak azért került a WD-be Hebron, mert az állt az első helyen. Egyelőre nem is tudnék olyan uralkodót mondani, aki Hebronban székelt volna, fogalmam sincs, miért került oda. – LApankuš 2015. augusztus 11., 09:54 (CEST)
thread_title:  Főváros
Vita:Szepesi Imre

message: Mi ez a Sárközön? A Duna menti Sárközben - vagy valami olyan településen, aminek az egyik neve Sárköz volt? Valószínűleg az (egykori) Magyarország északkeleti részén, ahol a Vécsey családnak birtokai voltak. – Holdkóros vita 2015. augusztus 11., 22:12 (CEST)
thread_title:  Sárközön
Vita:Szipál Márton

message: Kár, hogy világhíre ellenére nincs róla szócikk más nyelven! Az anyanyelvi, vagy annál is magasabb idegen nyelvi szinten álló kollégák figyelmébe ajánlanám ezt a hiányosságot. Megérdemelné, hogy megismerje a wiki-világ is! Voxfax vita 2016. április 27., 19:19 (CEST)
replies: text: Megírtam angolul. Egyébként találtam egy nagyon jó forrást, nagyon részletes szakdolgozat-interjú, tele életrajzi elemekkel: itt. – Norden1990 2016. május 3., 00:02 (CEST)
replies: text: :Klasszul megcsináltad. Kicsit belekontárkodtam, mert az európai születésűeket nem amerikai dátummal írják az enwikin, de a szövegben úgy hagytam. Beírtam még, hogy nearly 92, mivel egy héttel a születésnapja előtt halt meg. Jó a szakdolgozat, kár a rossz helyesírásáért! Voxfax vita 2016. május 12., 16:45 (CEST)
thread_title:  Interwiki 

message: Nem tudom, hogy ezzel tudunk-e egyáltalán valamit kezdeni, részben forrás hiányában, részben a huwikin megszokott megnevezési szokások miatt, de azért megemlítem: volt szerencsém néhány alkalommal tanulni tőle, és az előadások előtt beszélgetni vele. Ilyen alkalommal említette, hogy mennyire bosszantja, amikor itthon Mártonnak nevezik, mivel Martinnak tartotta magát. Amolyan "ne akarj már pápább lenni a pápánál" hozzáállással fogadta, ha Mártonnak szólították a tanfolyami előadások alkalmával.
Persze tudom, hogy ez nem forrás. De hátha van máshol is nyoma… --  2016. augusztus 21., 02:22 (CEST)
thread_title:  Névhasználat
Sablonvita:Kezdőlap kiemelt cikkei/2016-13-1

message: Mogyeszt Petrovics Muszorgszkij 1881. március 28-án hunyt el. Halálának évfordulójára emlékezve javaslom a kezdőlapra.   Andrew69.   2015. augusztus 12., 09:11 (CEST)
Nem tartom jó ötletnek két zeneszerzőt egymás után tenni. – Rlevente  üzenet 2015. december 2., 18:50 (CET)
replies: text: Mindkettő óriás cseréljük törpére? Van más javaslat, mert az segítené a kezdőlapra kerülést.   Andrew69.   2015. december 15., 21:29 (CET)
replies: text: :Bartók Bélát én javasoltam és szerintem jól kiegészíti egymást a két géniusz. Lásd még az 1941-es alkotásával a mai Kezdőlapon lévő Bartók Bélánál Kodály Zoltánnal 1906-ban Magyar népdalok címmel tíz-tíz népdalt adtak ki közösen. Muszorgszkij pedig az Orosz ötök között és az önálló szócikk Egy kiállítás képei egy barátja, Viktor Hartmann posztumusz kiállításának ihletésére írt alkotás. Ezért támogatom az 1881-ben született Bartók és az épp 1881-ben elhuny Muszorgszkij közvetlen egymás után helyzését. - *feridiák vita 2016. január 20., 01:18 (CET)
replies: text: ::Pótkérdés: Muszorgszkij melyik portréja kerüljön be a cikkajánlóba. Szócikke vezető képe mellé helyezem az Egy kiállítás képei szócikkben láthatót. - *feridiák vita 2016. január 20., 08:43 (CET)
replies: text: ::::Szerintem mehet a fekete-fehér.   Andrew69.   2016. január 21., 19:30 (CET)

message: „Muszorgszkij művei közül a dalai a legjelentősebbek” — ez így egész egyszerűen nem igaz, vagy legalábbis erősen vitatott. Operái mellett megemlíteném a daloknál sokkal népszerűbb szimfonikus költeményeit (legalábbis mai formájukban azok).
P/c vita 2016. március 18., 21:46 (CET)
replies: text: Tisztelt  és  Muszorgszkij műveiben mindketten illetékesebbek vagytok nálam. De mivel a cikkajánló rövidesen Kezdőlapra kerül és változtatás nem történt, a végére az alábbi kompromisszumos provizórikus szövegjavaslatot tettem:
replies: text: :Muszorgszkij művei közül a dalai a legjelentősebbek. A szövegüket maga írta, és a románcok mellett gyakorta írt jellegzetes helyzetben beszéltető, realista, gyakran ironikus, rövid drámai jelenethez hasonló dalokat is. Műveinek népszerűsítésében nagy szerepe volt Rimszkij-Korszakovnak, aki (főleg operáit) átdolgozta, és ismét bemutatta. Operái mellett (legalábbis mai formájukban) a daloknál is népszerűbbek szimfonikus költeményei.

text: Húsvéti üdvözlettel: *feridiák vita 2016. március 27., 22:55 (CEST)
Elfogadható. Jelzem, a „legalábbis mai formájukban” nem a népszerűségre utalt, hanem hogy Muszorgszkij zongoradarabnak írta őket; a szimfonikus jelleg kiváló hanxerelők (Maurice Ravel, Keith Emerson stb.) munkájának gyümölcse. Kellemes Ünnepeket:
P/c vita 2016. március 28., 17:49 (CEST)
thread_title:  Dalai a legjelentősebbek
Vita:2015-ös Andrássy úti terrorcselekmény

message: 12 forrás ven megadva hozzá, nem inkább TMB-t kéne kiírni róla? --XXLVenom999 The Bunker 2015. augusztus 12., 12:16 (CEST)
replies: text: Valószínűleg még kétszer ennyi forrást is lehetne találni hozzá, de lényegtelen, mert mindegyik ugyanarról szól. Az egész szócikket pedig kb. két mondatba sűrítve be lehet dolgozni a Budapest Pride szócikkbe. – VargaA vita 2015. augusztus 12., 12:27 (CEST)
replies: text: :Nekem aztán oly mindegy hogy mi lesz vele, csupán közöltem hogy erősnek érzem az azonnalit, mert nem ez a gyakorlat. --XXLVenom999 The Bunker 2015. augusztus 12., 12:29 (CEST)
thread_title:  Megjegyzés 

thread_title:  Törlési megbeszélés eredménye (2015. augusztus)
Fájlvita:Magyarország Köztársaság! 1989. október 23-án (1).jpg

message: Szűrös Mátyás rendszerváltás alatti szerepvállalásából mit sem von le az a tény, hogy – a média kavarása ellenére – a Köztársaságot nem kiáltotta ki. A Köztársaság egy olyan állami berendezkedés, mely a nép akaratán alapszik. A nép azzal nyilvánítja ki akaratát, hogy összegyűlik és kikiáltja a Köztársaságot. Igaz ugyan hogy 1989. október 23-án a Kossuth téren összegyűlt tömeg előtt Szűrös Mátyás mondta először az Országház erkélyéről, hogy Magyarország Köztársaság !, de ennek ellenére a Köztársaságot nem ő kiáltotta ki, hanem a tömeg, amely szintén azt kiáltotta, hogy Magyarország Köztársaság ! – Derzsi Elekes Andor vita 2015. augusztus 12., 15:09 (CEST)
thread_title:   Magyarország Köztársaság !
Vita:Vladimir Rodić

message: Annyira semmitmondó (az infobox ellenére), hogy inkább feljavítás után szerepeljen a fő névtérben. Az az egy db forrás nem elég egy ilyen cikkhez, legalább nézzünk rá az angol vagy német változatra. Onnan simán áthozhatók a források.  Ogodej  vitalap 2020. szeptember 14., 19:56 (CEST)
thread_title:  Feljavítandó
Vita:Szuszuman

message: A cikk végén feltüntetett nevek (Híres emberek) közül ötöt töröltem (és egyet átírtam), mert ezeket sem az angol, sem az orosz Wp-ban nem találtam (ezek alapján készült a cikk). – Vadaro vita 2019. március 17., 21:56 (CET)
thread_title:  Mai módosítás
Fájlvita:Sátori Pál Műcsarnok.jpg

message: Ez a licenc nem jó, jogosult szerzői jogi védelemre, engedély szükséges a szerzői jog tulajdonosától. – Képészmérnök vita 2015. augusztus 15., 16:11 (CEST)
thread_title:  Vitatott licenc
Vita:Az élet keletkezése (antropozófia)

message: a 2015 augusztusában lefolytatott törlési megbeszélés eredményeképpen.--Szilas vita 2015. augusztus 15., 16:26 (CEST)
thread_title:  A törlési megbeszélés eredménye: bedolgozva az [[Antropozófia]] szócikkbe, önálló cikként törölve
Vita:Élet (antropozófia)

message: a 2015 augusztusában lefolytatott törlési megbeszélés eredményeképpen.--Szilas vita 2015. augusztus 15., 16:36 (CEST)
thread_title:  A törlési megbeszélés eredménye: bedolgozva az [[Antropozófia]] szócikkbe, önálló cikként törölve
Vita:Naprendszer kialakulása (antropozófia)

message: a 2015 augusztusában lefolytatott törlési megbeszélés eredményeképpen.--Szilas vita 2015. augusztus 15., 16:35 (CEST)
thread_title:  A törlési megbeszélés eredménye: bedolgozva az [[Antropozófia]] szócikkbe, önálló cikként törölve
Vita:Test (antropozófia)

message: a 2015 augusztusában lefolytatott törlési megbeszélés eredményeképpen.--Szilas vita 2015. augusztus 15., 16:36 (CEST)
thread_title:  A törlési megbeszélés eredménye: bedolgozva az [[Antropozófia]] szócikkbe, önálló cikként törölve
Vita:Szellem (antropozófia)

message: a 2015 augusztusában lefolytatott törlési megbeszélés eredményeképpen.--Szilas vita 2015. augusztus 15., 16:36 (CEST)
thread_title:  A törlési megbeszélés eredménye: bedolgozva az [[Antropozófia]] szócikkbe, önálló cikként törölve
Vita:Ádám Martin

message: Szinte kizártnak tartom, hogy 1994-ben Forráskúton született volna. Minden bizonnyal Szegeden született és utána hazavitték a kórházból Forráskútra. - Csurla vita 2019. január 23., 20:06 (CET)
Rendben. Javítottam. - Attila1486 vita 2019. január 23., 20:45 (CET)
thread_title:  Születési hely
Vita:Manfred Rommel

message: Nem ártana idelinkelni a megállapodást. A magyar nyelv ui. megengedi, sőt irodalmi művek garmadája is használ jelen időt múltbeli dolgok leírására. Avval egyet lehet érteni, hogy mondaton belül nem szerencsés váltogatni a múlt idővel. Voxfax vita 2015. augusztus 16., 11:48 (CEST)
thread_title:  Jelen idő? 

message: Nem szövetségi?
thread_title:  Német SZOCIALISTA Köztársaság?
Vita:A mindennapi élet mágiája

message: Egy könyvről szóló cikkhez nem elegendő forrás maga a könyv. Másodlagos források kellenek. Emellett nem szerencsés, hogy a cikk nagyobbik része idézetekből áll. --Villanueva vita 2015. augusztus 16., 12:41 (CEST)
thread_title:  Források
Wikipédia-vita:Helyesírás/Mártonfi Attila hozzászólásai

message: Kedves ! A nyilvánvalóan személyeskedő (és tartalmilag is téves) szöveget semlegesre formáltam. Ha van valami gond vele, itt kell megbeszélni. Peyerk vita 2015. augusztus 16., 21:57 (CEST)
thread_title:  NPOV
Vita:Gianluigi Donnarumma

message: A sportsajtó fordulatai nem tévesztendők össze a sport szaknyelvével.
A labdarúgókapus beceneve a sportnyelvben a "hálóőr", de egyetlen hivatalos összeállításban sem a hálóőr szerepel! Az "Isten adta tehetség" emlegetése pedig erőltetett kifejezés, hívőnek és ateistának egyaránt. ("Isten"t egy lexikonban ne emlegessük szólás részeként, ha kérhetném!) Ehelyett elég a "tehetség", "tehetséges".) --Linkoman vita 2016. november 28., 22:20 (CET)
thread_title:  Lektorálandó, mert....
Fájlvita:5012.JPG

message: © 2011-2015 Magyarbusz [info]. Minden jog fenntartva. Az oldal tartalmának újraközlése csak a Magyarbusz [info] írásos beleegyezésével lehetséges. – Képészmérnök vita 2015. augusztus 17., 19:34 (CEST)
thread_title:  Vitatott Licenc
MediaWiki-vita:Gadget-bkl-check.js

message: Hello, this gadget should be updated to work again, and I've just tested :de:MediaWiki:Gadget-bkl-check.js which repaired at least the exponent. JackPotte vita 2015. augusztus 17., 23:59 (CEST)
Updated, thanks! – BáthoryPéter vita 2015. augusztus 22., 00:46 (CEST)
thread_title:  Blackout
Vita:A Laborpatkányok epizódjainak listája

message: A Matteu által linkelt forrás és a Zap2it szerint az epizód nem része az évadnak, a Disney XD Press szerint viszont igen (ott produkciós kódok vannak, nem epizódszámok, ez ne tévesszen meg). Nem tudom, ezzel mit kezdjünk, de szerintem jobb lenne, ha maradna úgy, ahogy az angol Wikipédián van, ott beleveszik az évadba. (Az más kérdés, hogy itt a dupla epizódokat két résznek vesszük, az se nagyon tetszik, de azokat a Gyerek-Világ is különveszi.) nyuszika7h vita 2015. augusztus 18., 00:49 (CEST)
thread_title:  Lab Rats vs. Mighty Med